Բիլ Օ'Ռայլի

**Ուիլյամ Ջեյմս (Բիլ) Օ' Ռայլի** (, ), ամերիկացի լրագրող, քաղաքական մեկնաբան, «Օ' Ռայլիի գործոն» հեռուստածրագրի հաղորդավար, որը հեռարձակվել է Fox News ալիքով 1996-2017 թվականներին։ Նա նաև Միացյալ Նահանգների սոցիալ-քաղաքական հարցերի վերաբերյալ մի քանի գրքերի հեղինակ է։ Նա ունի պահպանողական մեկնաբանի և ամերիկյան հեռուստատեսության ամենաակնառու քաղաքական մեկնաբանի համբավ։ Նրան աշխատանքից ազատել են սկանդալի ժամանակ, երբ նրա դեմ սեռական ոտնձգությունների մեղադրանքներ են հայտնել վեց կանայք (գործերը դատարան չհասցնելու համար Օ' Ռայլին և նրա գործատուները տասնյակ միլիոնավոր դոլարներ են վճարել)։

## Կենսագրություն
Ուիլյամ Ջեյմս Օ'Ռայլին ծնվել է 1949 թվականի սեպտեմբերի 10-ին Նյու Յորքում, Ուիլյամ և Անժելա Օ'Ռայլիների ընտանիքում: Նրա հայրը հաշվապահ էր աշխատում «Caltex» նավթային ընկերությունում: 1951 թվականին, հոր աշխատանքի փոփոխության պատճառով, ընտանիքը տեղափոխվել է Լոնգ Այլենդ, որտեղ Բիլն անցկացրել է իր մանկությունն ու պատանեկությունը: Նա սովորել է մասնավոր կաթոլիկ դպրոցում, իսկ ավարտելուց հետո ուսումը շարունակել է Մարիստ քոլեջում, որտեղ, ի թիվս այլ բաների, նա ուսանողական թերթի խմբագիրներից մեկն էր և խաղում էր տեղական բեյսբոլի թիմում:

1971 թվականին պատմության բակալավրի աստիճան ստանալուց հետո նա տեղափոխվել է Մայամի, որտեղ երկու տարի պատմություն և անգլերեն է դասավանդել տեղի դպրոցում: Նա շարունակել է ուսումը Բոստոնի համալսարանում, որտեղ 1976 թվականին ստացել է լրագրության մագիստրոսի աստիճան: Ուսման ընթացքում նա զեկույցներ է կարդացել և հոդվածներ գրել մի քանի տեղական թերթերի համար, այդ թվում՝ «Բոստոն Ֆենիքսի» համար: ()։

### Կարիերա
Օ' Ռայլին իր կարիերան որպես հեռուստատեսային լրագրող սկսել է Փենսիլվանիայի տեղական հեռուստաալիքներից մեկում, որտեղ աշխատանքի է անցել որպես օդերևութաբան: Ավելի ուշ նա տեղափոխվել է Տեխաս նահանգի Դալաս քաղաքի WFAA-TV, որտեղ մրցանակ է ստացել Դալլասի մամուլի ակումբում իր հետաքննչական լրագրության համար: Ավելի ուշ նա տեղափոխվել է Կոլորադո նահանգի Դենվեր քաղաքի KMGH-TV, որտեղ կրկին մրցանակ է ստացել իր լրագրության համար: Տարիների ընթացքում նա աշխատել է բազմաթիվ կայաններում, այդ թվում՝ Պորտլենդում (Օրեգոն), Հարթֆորդում (Կոնեկտիկուտ) տեղական կայաններում և Բոստոնում (Մասաչուսեթս):

1980 թվականին Օ' Ռայլիի առաջին շոուն հեռարձակվեց Նյու Յորքի WCBS-TV հեռուստաալիքով, որտեղ նա նաև մրցանակ ստացավ ոստիկանական կոռուպցիայի վերաբերյալ իր հետաքննության համար: 1982 թվականին նա վարձվեց որպես CBS News ազգային լրատվական ցանցի թղթակից: Նա որպես թղթակից ծառայել է Ֆոլկլենդյան կղզիների և Սալվադորի պատերազմների ժամանակ: 1986 թվականին նա տեղափոխվեց ABC News որպես երեկոյան լուրերի թղթակից: 1980 թվականին Օ' Ռայլիի առաջին շոուն հեռարձակվեց Նյու Յորքի WCBS-TV հեռուստաալիքով, որտեղ նա նաև մրցանակ ստացավ ոստիկանական կոռուպցիայի վերաբերյալ իր հետաքննության համար: 1982 թվականին նա վարձվեց որպես CBS News ազգային լրատվական ցանցի թղթակից: Նա որպես թղթակից ծառայել է Ֆոլկլենդյան կղզիների և Սալվադորի պատերազմների ժամանակ: 1986 թվականին նա տեղափոխվեց ABC News որպես երեկոյան լուրերի թղթակից:

1989 թվականին առաջին անգամ եթեր դուրս եկավ Օ' Ռայլիի առաջին ազգային սինդիկացված ծրագիրը՝ «Inside Edition»-ը ()։ Այդ ծրագրի շրջանակներում նա առաջին ամերիկացի լրագրողներից մեկն էր, որը լուսաբանեց Բեռլինի պատի անկումը: Սակայն, վեց տարի անց՝ 1995 թվականին, նա լքեց ծրագիրը՝ մտադրվելով շարունակել ուսումը Հարվարդի համալսարանում, որտեղ հետագայում ստացավ պետական կառավարման մագիստրոսի աստիճան: Նույն թվականին նրան հրավիրեցին Fox News հեռուստաալիք, որտեղ նա մեկնարկեց իր սեփական ծրագիրը՝ «The O'Reilly Report»-ը, որը հետագայում վերանվանվեց «The O'Reilly Factor»: Այս ծրագրում նա լրատվական մեկնաբան և սյունակագիր էր: Նրա ծրագրերը ամեն օր դիտում էր 3.25 միլիոն մարդ, և հետագայում նա ճանաչվեց որպես երկրի ամենաազդեցիկ քաղաքական մեկնաբաններից մեկը:

2017 թվականի փետրվարին, ԱՄՆ նախագահ Դոնալդ Թրամփի հետ հարցազրույցի ժամանակ, Օ' Ռայլին Ռուսաստանի նախագահ Վլադիմիր Պուտինին անվանեց «մարդասպան»: Ռուսաստանի նախագահի մամուլի քարտուղար Դմիտրի Պեսկովը Fox News հեռուստաընկերությունից պահանջել է ներողություն խնդրել՝ ամերիկացի հեռուստահաղորդավարի խոսքերը անվանելով անընդունելի և վիրավորական։ Ինքը՝ Օ' Ռայլին, հրաժարվել է ներողություն խնդրել։

2017 թվականի ապրիլի 19-ին Օ'Ռայլին աշխատանքից ազատվեց Օ'Ռայլիի հետ աշխատող հինգ կանանց կողմից սեռական ոտնձգությունների մեղադրանքների պատճառով։ Մինչ այդ, հեռուստահաղորդավարը և նրա գործատուն նրանց վճարել էին ընդհանուր առմամբ 13 միլիոն դոլար՝ վեճը կարգավորելու համար:

## Ծանոթագրություններ


## Աղբյուրներ
* Официальный сайт Билла О’Райли
* Официальный сайт программы «Фактор О’Райли»
* Биография Билла О’Райли